Valistusajan+pääpiirteet+kirjallisuudessa

//Valistus oli 1700-luvun jälkipuoliskon eurooppalainen aatevirtaus, joka korosti mm. järjen ja tiedon merkitystä, sekä ihaili antiikkia ja pyrki muutoksiin.//


 * Valistuksen ajan kirjallisuus** sisälsi uusia piirteitä, mutta ei varsinaisesti luonut uutta kaunokirjallista tyyliä. Valistusajan kirjallisuus sisälsi paljon tietoa, ja asiaproosalle ominainen, tieteellistä termistöä sisältävä kirjoitustyyli nousi esiin. Kun valistusta edeltänyt klassismi painotti hyvin muotoiltua ja tasapainoista tekstiä, valistuksen kirjallisuudelle tärkeää oli saada välitetyksi tieto. Toisaalta selkeys ja konkreettinen kieli olivat keskeisiä myös valistuksen kirjallisuudelle.

//Valistusaikainen kuva [|Encyclopédiesta], joka oli Ranskassa vuodesta 1751 alkaen julkaistu tietosanakirja.//

Suurin osa valistuksen ajan teksteistä oli faktatietoa, joten mielikuvituksen käyttö jäi vähemmälle, vaikka toki mielikuvituksellisiakin teoksia julkaistiin. Kuitenkin useimmista teksteistä jätettiin pois kaikki mikä ei ollut oleellista, jolloin tunteiden ja mielialojen kuvailu väheni. Valistuskirjallisuus syntyi ensisijaisesti sivistynyttä porvaristoa varten, mutta tavoitti laajemman lukijakunnan yhä yleistyvimpien sanomalehtien avulla.

Valistuskirjailijoiden tavoitteena oli antaa muille ihmisille uutta tietoa maailmasta, sekä saada heidät itsekin ajattelemaan ja pohtimaan asioita. Kirjallisuus tarjosi enimmäkseen tietoa politiikasta, taloudesta, luonnosta sekä ihmisestä. Kritisoinnin kohteeksi joutui usein yhteiskunta, yksinvaltius ja uskonto. Matkailukirjallisuutta kirjoitettiin myös paljon, sillä se antoi paljon tietoa muusta maailmasta ja mahdollisti siinä sivussa oman maan epäkohtien tarkastelun. Valistuksen aikana teoksia sensuroitiin melko paljon, ja sen takia kritiikki usein piilotettiinkin esimerkiksi satuihin ja vastaaviin tarinoihin, joista sanoma oli kuitenkin helposti löydettävissä.
 * Pääasiat**
 * Enimmäkseen faktakirjallisuutta
 * Ei luonut omaa kaunokirjallista tyyliä, mutta toi esiin asiaproosan
 * Tärkeimpinä teoksina mm. ensimmäinen ensyklopedia-tyyppinen tietosanakirja
 * Peitti kritiikin rankan sensuurin takia esimerkiksi satuihin

http://www.peda.net/en/magazine/jamsa/lukio/jamsanlukiossa?m=content&a_id=153 http://fi.wikipedia.org/wiki/Valistuksen_ajan_kirjallisuus http://fi.wikipedia.org/wiki/Valistus http://upload.wikimedia.org/wikipedia/commons/9/93/Encyclopedie_frontispice_section_256px.jpg